PATVIRTINTA

Lietuvos zoologijos sodo direktoriaus

2023 m. gegužės 22 d. įsakymu Nr. V-34

**ŪKIO SKYRIAUS PAGALBINIO DARBININKO**

**PAREIGYBĖS APRAŠYMAS**

**i SKYRIUS**

**PAREIGYBĖ**

1. Pagalbinis darbininkas yra Lietuvos zoologijos sodo Ūkio skyriaus darbuotojas, dirbantis pagal darbo sutartį.
2. Pagalbinio darbininko pareigybė priskiriama nekvalifikuotų darbuotojų kategorijai, pareigybės lygis – D.
3. Pagalbinis darbininkas yra tiesiogiai pavaldus ir atskaitingas Ūkio skyriaus vadovui (tiesioginis vadovas).

**II SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialiuosius reikalavimus:
	1. turėti vidurinį išsilavinimą;
	2. turi būti ne jaunesnis kaip 18 metų, turėti medicininės įstaigos leidimą dirbt šį darbą;

4.3. turi būti susipažinęs su Lietuvos Respublikos įstatymais ir kitais norminiais teisės aktais, susijusiais su atliekamu darbu, Lietuvos zoologijos sodo bei Ūkio skyriaus nuostatais, Lietuvos zoologijos sodo direktoriaus įsakymais, vidaus tvarkos taisyklėmis, kolektyvine sutartimi, šiuo pareigybės aprašymu;

* 1. turi gebėti fiziškai ir savarankiškai dirbti įvairius ūkinius ir kitus pagalbinius darbus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Darbuotojas, einantis šias pareigas, vykdo šias funkcijas:

* 1. atlieka žemės kasimo ir lyginimo, komposto ruošimo darbus, kitus specialaus pasiruošimo nereikalaujančius ūkio darbus;
1. neša arba vežimėliuose gabena, pakrauna, iškrauna krovinius ir birias medžiagas;
2. tvarko žaliuosius plotus, ūkinius kiemus, šaligatvius, važiuojamąją kelio dangą, viešąjį tualetą;
3. rūpinasi, kad prižiūrimoje teritorijoje šiukšliadėžės būtų tvarkingos ir išvalytos, reklaminiai stendai, rodyklės bei suolai nuplauti;
4. vejose surenka šiukšles, nupjautą žolę, šakas ir sukrauna į tam skirtą konteinerį, ravi takų zonas;
5. grėbia ir sušluoja medžių lapus, nuvalo sniegą ir ledą, pabarsto smėliu šaligatvius, įvažiavimus į Lietuvos zoologijos sodo ir vidaus pagalbines teritorijas;
6. susikaupusį didelį lapų kiekį sukrauna į specialiai tam skirtą autotransportą arba konteinerį;
7. žino pakrovimo, iškrovimo reikalavimus ir tvirtinimo būdus, darbo priemonių, įtaisų ir įrankių rūšis, jų saugojimo tvarką;
8. žino valomos teritorijos ar patalpų specifiką įvairiu metų laiku, naudoja darbui skirtas priemones pagal paskirtį, žino jų naudojimo tvarką, būdus ir galimybes;
9. moka naudotis elektros ir mechaniniais įrenginiais, įrengimais, žino jų paskirtį, naudojimo tvarką ir reikalavimus;
10. savarankiškai planuoja, organizuoja savo veiklą;
11. laikosi saugos ir sveikatos darbe bei gaisrinės saugos reikalavimų, aplinkosaugos taisyklių;
12. tiksliai vykdo nurodymus specialistų, su kuriais dirba pagal iš anksto sudarytą grafiką;
13. laiku pateikia informaciją Ūkio skyriaus koordinatoriui apie reikalingas įsigyti darbo priemones bei įrankius;
14. vykdo pagalbiniam darbininkui nustatytus darbuotojų saugos ir sveikatos norminių teisės aktų reikalavimus ir kaip galima labiau rūpinasi kitų darbuotojų sauga ir sveikata. Esami ir galimi rizikos darbuotojų saugai ir sveikatai veiksniai, darbo priemonių saugaus naudojimo reikalavimai yra nustatyti darbuotojo saugos ir sveikatos instrukcijoje bei saugaus darbų atlikimo taisyklėse;
15. išklausius papildomus instruktažus, vaduoja kitus Ūkio skyriaus darbuotojus;
16. dalyvauja ypatingų situacijų padarinių likvidavime;
17. nustatytu laiku periodiškai tikrinasi sveikatą pagal Lietuvos zoologijos sodo direktoriaus patvirtintą sveikatos pasitikrinimų grafiką;
18. tausoja materialines vertybes, darbo priemones, patikėtą inventorių, taupiai naudoja vandenį, medžiagas, kurą ir elektros energiją;
19. palaiko tvarką bei švarą darbo vietoje;
20. informuoja savo tiesioginį vadovą apie darbo metu ir pakeliui į darbą ar iš darbo patirtas traumas, incidentus, kitus su darbu susijusius sveikatos sutrikimus;
21. esant poreikiui, dalyvauja nelaimingų incidentų tyrimuose;
22. vykdo kitas tiesioginio vadovo užduotis.

**IV SKYRIUS**

 **BAIGIAMOSIOS NUOSTATOS**

1. Pareigybės aprašymas įsigalioja nuo 2023 m. rugsėjo 1 d., o konkretaus darbuotojo atžvilgiu yra taikomas nuo susipažinimo datos.

\_\_\_\_\_\_\_\_\_\_\_\_\_\_\_\_

Susipažinau, 1 egz. gavau ir vykdyti sutinku:

|  |
| --- |
|  |
| parašas |
|  |
| vardas, pavardė |
|  |
| data |